open-index/open-wikipedia-markdown huggingface dataset:
מנחם מנדל חיים לנדא

הרב **מנחם מנדל חיים לנדא** (ה' בכסלו תרכ"ב – ז' באדר ב' תרצ"ה, 12 במרץ 1935) היה רב ואדמו"ר חסידי מפולין, לימים רב בארצות הברית. היה סופר פורה, מחנך, ועסקן.

## תולדות חייו
נולד בעיירה טשכנוב שבפולין לרבי יעקב לנדא (אדמו"ר ביעזוב), בנו של האדמו"ר רבי אברהם לנדא מטשכנוב. בילדותו התחנך על ברכי סבו האדמו"ר, עמו דבק עד לפטירתו בשנת תרל"ה, ונהג לומר כי "ידו לא זזה מתוך ידו".

בתמוז תרל"ח נישא לזיסל, בתו של הגביר זלמן בעהריער (בהריר) מעיר זדונסקה וולה.

בגיל 18 (תר"מ) קיבל סמיכה לרבנות מידי הרב חיים אלעזר וקס מקאליש. בי"ג בתשרי תר"ן (19 בספטמבר 1889) עבר בהצלחה את הבחינה ל"רב רשמי" מטעם השלטונות בוורשה.

כיהן ברבנות במספר עיירות:
* רוזפשה (תרמ"ה - תרמ"ח)
* וידובה (בחשוון תרמ"ח - תרנ"א)
* פינטקי (תרנ"א - תרנ"ו)
* פשירוב (תרנ"ו - סוף תרנ"ט)
* נאווידוואהר (סוף תרנ"ט - תמוז תרס"ד)
* זווירצה (תמוז תרס"ד - )

## באדמו"רות
לאחר פטירת אביו רבי יעקב לנדא בי"ט בחשוון תרנ"ד, התקבל לממלא מקומו באדמו"רות. חסידים רבים מבית טשכנוב נהו אחריו. בתקופתו עמד בראש ישיבה שהקים, וחינך דורות תלמידים.

בי"ד באייר ה'תרע"ב לאחר פטירת הרב אליהו חיים מייזל הציעו לו לקבל הרבנות בעיר לודז', אולם לא רצה בשביל המחלוקת. בטבת תרע"ד הוצע לו לכהן כרבה של לומז'ה, אך סירב. בתמוז אותה שנה התקבל לרבנות ראדום, אך בעקבות מלחמת העולם הראשונה לא הגיע אל משרתו.

ממוזער|רבני המזרחי, סטשוב 1919, רבי מנחם מנדל חיים, יושב שני משמאל.

## הגירה לארצות הברית
בראשית שנת תרפ"ב נסע לארצות הברית, התמנה כרב בניו יורק, לקהילות חסידים ואגודות אנשי פולין.

בשנת תרפ"ד התגורר בבורו פארק, ברוקלין.

באלול תרפ"ו התקבל כרבה של קהילת אנשי פולין בעיר דטרויט.

## פטירתו
בשנת תרצ"ה יצא למסע באירופה בדרכו לעלות לארץ ישראל, ונפטר בעיר אוטבוצק ביום ז' באדר תרצ"ה. הוא נטמן לצד אביו בבית הקברות היהודי בוורשה (חלקה 49, שורה 13), תחת אוהל משותף.

## אילן יוחסין

## חיבוריו
*
*
*

## לקריאה נוספת
* 
* 'הרב ר' מנחם מנדל חיים לנדא', בתוך: שמואל נח גוטליב, **[[אהלי שם (ספר)|אהלי שם]]**, פינסק תרע"ב, עמ' 68
* אברהם ורדיגר, "שערים⁩", 6 מרץ 1960 (כ"ה שנים לפטירתו, עם תמונתו)
*יצחק רפאל, **[[אנציקלופדיה של הציונות הדתית]]**, כרך ג, ירושלים ה'תשכ"ה, טורים 221–226

* מרצין וודז'ינסקי, "Groby cadyków w Polsce", ורוצלב 1998, עמ' 233–234. 
* ספר זיכרון = אנדענק-בוך, ק"ק זאוויערטשע והסביבה, עמ' 127, ועמ' 466-467

## קישורים חיצוניים

* פ.ז. גליקסמאן, "נייער פאלקסבלאט (לודז')⁩", 21 מרץ 1935⁩ 
* "היינט⁩", 13 מרץ 1935⁩ 

## הערות שוליים

קטגוריה:משפחת אברהם לנדא מטשכנוב
קטגוריה:אדמו"רים פולנים
קטגוריה:רבני המזרחי
קטגוריה:נפטרים ב-1935
מזכיר הקבינט (הממלכה המאוחדת)

**מזכיר הקבינט** (באנגלית: **Cabinet Secretary**) הוא הפקיד הציבורי הבכיר ביותר בממשלת הממלכה המאוחדת, והיועץ הראשי לראש הממשלה ולקבינט בענייני ניהול הממשלה, מדיניות ציבורית ומינהל תקין. המזכיר פועל במסגרת משרד הקבינט (Cabinet Office), ותפקידו הוא לתמוך בעבודת הקבינט וועדות הקבינט, לתאם בין משרדי הממשלה, ולסייע לגיבוש הסכמה ממשלתית קולקטיבית סביב מדיניות. הקשר בין מזכיר הקבינט לבין ראש הממשלה הוא רכיב קריטי בהשפעתו של המזכיר. בעוד שתפקידו הפורמלי מוגדר כמינהלי ויועץ, מידת מעורבותו בעיצוב מדיניות תלויה באופי הקשר האישי, בגישתו של ראש הממשלה לשירות הציבורי, ובמוכנותו להסתמך על ייעוץ מקצועי לא-פוליטי.

תפקיד מזכיר הקבינט הוא הבכיר ביותר בשירות המדינה. בדרך כלל זהו התפקיד האחרון של נושא התפקיד בשירות המדינה.

## תפקידים
### שירות המדינה
מאז 1981 (למעט תקופה בין השנים 2011–2014), משולבת משרת מזכיר הקבינט עם תפקיד ראש שירות המדינה. בעבר, מזכיר הקבינט שימש גם כמזכיר הקבוע של משרד הקבינט, אך תפקיד זה הועבר למנכ"ל שירות המדינה. המשמעות הראשונה היא שמזכיר הקבינט אחראי על כלל עובדי הציבור במשרדי הממשלה השונים (למעט משרד החוץ), והוא עומד בראש קבוצת ניהול המזכירים הקבועים (PSMG) – הגוף המרכזי המנהל את שירות המדינה. המשמעות השנייה היא שמזכיר הקבינט עומד בראש משרד ממשלתי המספק תמיכה מינהלית לראש הממשלה ולקבינט. המינוי נעשה בידי ראש הממשלה, בהתייעצות עם מזכיר הקבינט היוצא ונציב שירות המדינה הבכיר.

### קבינט
מזכיר הקבינט משתתף בכל ישיבות הקבינט (למעט אם נבצר ממנו) ואחראי על ניהול שוטף וחלק של הישיבות, לרבות הכנת סדר היום ותיעוד ההחלטות. על פי המדריך לקבינט (Cabinet Manual), הוא מייעץ לראש הממשלה בנושאים הבאים:
* קביעת סדר היום של ישיבות הקבינט
* מבנה כולל של ועדות הקבינט: הרכב, יו"ר, ממלא מקום ותחומי סמכות
* שינויים מבניים בממשלה, כמו העברת תחומי אחריות בין משרדים

### חילופי שלטון והליך בחירות
במקרה של חילופי שלטון בעקבות בחירות כלליות, מזכיר הקבינט עשוי:
* לתאם מגעים בין שירות המדינה למפלגות אופוזיציה (באישור ראש הממשלה)
* לארגן מו”מ בין ראשי המפלגות לצורך הרכבת ממשלה קואליציונית
* לעדכן את המלך על מהלך המגעים
* להנחות בנוגע לטיפול במסמכי הקבינט היוצא, כולל שיתוף חומרים עם הממשלה הנכנסת
* לבדוק כתבי יד של זיכרונות שרים לשעבר ולשקול התנגדויות הנוגעות לביטחון לאומי או ליחסים בין-לאומיים

### תחומי אחריות נוספים
בנוסף, למזכיר הקבינט תפקידים נוספים שלא פורטו במדריך הרשמי, וביניהם:
* טיפול בפניות הנוגעות למערכת היחסים בין שרים למזכיריהם הקבועים, בהתאם לקוד ההתנהגות לשרים
* ניסוח מכתבים רשמיים לשרים במקרה שבו ראש הממשלה משעה את עקרון האחריות הקולקטיבית של הקבינט בנושאי מצפון או שאלות חוקתיות מהותיות
* שימור תהליך מינוי הוועדות הבלתי־תלויות להענקת אותות כבוד

### מודיעין
מזכיר הקבינט מופקד גם על הפיקוח על שירותי המודיעין ועל הקשר שלהם לממשלה. מאז 2002, הועבר תחום אחריות זה לתפקיד ייעודי במשרה מלאה – תחילה תחת הכותרת "מתאם הביטחון והמודיעין", וכיום בשם "היועץ לביטחון לאומי". הדבר אפשר למזכיר הקבינט להתמקד ברפורמות בשירות המדינה, במטרה לייעל את יישום מדיניות הממשלה.

## הערות שוליים

קטגוריה:הממלכה המאוחדת: ממשל
קטגוריה:ממשלת בריטניה
אלקטרה איירווייז

**אלקטרה איירווייז** היא חברת תעופה בולגרית המפעילה טיסות שכר ושירות חכירת מטוסים, שבסיסה בסופיה, בולגריה.

## היסטוריה
החברה נוסדה בשנת 2016 והחלה את בהפעלת טיסות שנה לאחר מכן, באוגוסט 2017, עם מטוס יחיד מדגם איירבוס A320 עבור מפעילי תיירות שונים. בשנת 2022 חברת התעופה הפכה לחלק מקבוצת וקטור, חברת החזקות תעופה בינלאומית.

ביולי 2019 מטוס של החברה מדגם בואיינג 400–737, שהמריא מקלן גרמניה לישראל, ביצע נחיתת חירום בנתב"ג, לאחר שעל מסלול ההמראה בקלן נמצאו שרידי צמיג.

נכון לשנת 2024, אלקטרה איירווייז מפעילה שמונה מטוסים ממשפחת A320 (7 A320 ו-A321 אחד), כשהיא חוכרת אותם מ-Avolon, Carlyle Aviation Partners ו-Maverick Horizon.

בשנת 2024 הכריזו אלקטרה איירווייז וסאן אקספרס על שותפות חדשה עם טיסות משדות תעופה גרמניים לווארנה ובורגס, במסגרת חוזה לשלוש שנים למכירת חבילות נופש ל.

ב-18 ביוני 2025, בעקבות סגירת המרחב האווירי של ישראל במבצע עם כלביא הפעילה החברה טיסות חילוץ מיעדים שונים באירופה לנמל התעופה הבין-לאומי המלך חוסיין שבעקבה, עבור סוכני נסיעות ישראלים, ובמהלך מבצע שאגת הארי הפעילה טיסות לנוסעים ישראלים בין נמל התעופה לרנקה לנמל התעופה טאבה.

## צי המטוסים
ממוזער

### הצי הנוכחי
צי אלקטרה איירווייז מורכב מהמטוסים הבאים (נכון לאוגוסט 2024):

### צי לשעבר
אלקטרה איירווייז הפעילה בעבר גם את סוגי המטוסים הבאים:

## קישורים חיצוניים

## הערות שוליים

קטגוריה:חברות תעופה בולגריות
Tres Deseos

"**Tres Deseos**" (בעברית: "**שלוש משאלות**") הוא שיר של הזמרת האמריקאית גלוריה אסטפן אשר יצא בינואר 1996 כסינגל השלישי מאלבומה "Abriendo Puertas". השיר הוא שיר סלסה ומרנגה עם השפעות של דאנס לטיני. לשיר הופקו מספר רמיקסים אשר הופקו על ידי הצמד המוזיקלי רוסבל. השיר הגיע למקום הראשון במצעד שירי הדאנס קלאב.

## שימוש במדיה
השיר שימש כחלק מהפסקול של הסרט "Dance with Me" ובנוסף השחקנית קלוריס ליצ'מן רקדה לצלילי השיר בריקוד החמישי שלה בתוכנית רוקדים עם כוכבים.

## הצלחה
השיר הגיע למקום הראשון במצעד שירי הדאנס קלאב האמריקאי, למקום ה-12 במצעד השירים הלטיניים האמריקאי, למקום ה-14 במצעד שירי הפופ הלטיניים האמריקאי ולמקום ה-14 במצעד במצעד השירים הטרופיים ושירי הסלסה האמריקאי.

## מיקומי שיא

## קישורים חיצוניים

קטגוריה:שירי 1995
קטגוריה:סינגלים מ-1996
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
לואיס בייז

**לואיס ג'וזף בייז** (באנגלית: **Louis Joseph Baise**; 4 במאי 1927 – 11 במאי 2020) היה מתאבק יהודי דרום אפריקאי, מקום שישי ב (הלסינקי 1952), אלוף חבר העמים הבריטי (ונקובר 1954) ואלוף שתי מכביות (השלישית 1950 והרביעית 1953) בהיאבקות בסגנון חופשי במשקל זבוב.

## ביוגרפיה
בייז גדל בדרום אפריקה.

### 1950
#### אלוף המכביה
ב שנערכה בשנת 1950 הוא זכה במדליית זהב בסגנון חופשי במשקל זבוב. 

### 1952
באולימפיאדת הלסינקי הוא סיים במקום שישי בסגנון חופשי במשקל זבוב עד 52 ק"ג.

### 1953
ב שנערכה בשנת 1953 הוא זכה בשתי מדליות זהב בסגנון חופשי ובסגנון יווני-רומי במשקל זבוב.

### 1954
#### אלוף חבר העמים הבריטי
במשחקי האימפריה הבריטית וחבר העמים שנערכו בוונקובר, קולומביה הבריטית, קנדה בשנת 1954 הוא זכה במדליית זהב בסגנון חופשי במשקל זבוב עד 52 ק"ג. 

בייז נפטר ב-20 במאי 2020 באוסטרליה. 

## קישורים חיצוניים

* Baise, Louis-Joseph (RSA), *International Wrestling Database* 

קטגוריה:ספורטאים יהודים דרום אפריקאים
קטגוריה:מתאבקים בסגנון יווני-רומי
קטגוריה:מתאבקים בסגנון חופשי
קטגוריה:אלופי המכביה: מתאבקים
קטגוריה:משתתפים יהודים באולימפיאדת הלסינקי (1952)
יוהאן היינריך סמואל פורמיי

**יוהאן היינריך סמואל פורמיי** (בצרפתית: **Jean Henri Samuel Formey**; 31 במאי 1711 – 7 במרץ 1797) היה איש דת, פילוסוף, תאולוג, מחנך, סופר, מסאי והיסטוריון גרמני. בן למשפחת מהגרים הוגנוטים מצרפת, שלימד ופרסם את כתביו בשפה הצרפתית. פורמיי היה חבר בכיר באקדמיה הפרוסית המלכותית למדעים . הוא פרסם אלפי מכתבים, מאמרים ורעיונות בתחומי המדע והפילוסופיה. פורמיי גם תרם לאנציקלופדיה הגדולה של דידרו.

## ביוגרפיה
פורמיי נולד בברלין, מרקיזות ברנדנבורג, בן למשפחת הוגנוטים פליטים מצרפת. אמו נפטרה כאשר היה בן שלוש, והוא גדל תחת השגחתן של שתי מדודותיו. הוא התחנך ללימודי כמורה, ובגיל עשרים מונה לכומר בכנסייה הפרוטסטנטית הצרפתית בברנדנבורג.

בשנת 1736 לאחר שקיבל משרה בכנסייה הצרפתית בברלין-פרידריכשטאדט , בשנה שלאחר מכן מונה לפרופסור לרטוריקה ב"גימנסיה הצרפתית ברלין" , לאחר שלימד שם במשך כשנתיים. בשנת 1739 קודם לדרגת פרופסור לפילוסופיה. בין תלמידיו נמנה לואי דה בוזובר , לימים פילוסוף וכלכלן פוליטי.

עם ארגונה מחדש של האקדמיה הפרוסית המלכותית למדעים בשנת 1744, בימי שלטונו של פרידריך הגדול, צורף פורמיי כחבר מן המניין, ובשנת 1748 מונה למזכיר הקבוע שלה. בהתאם לרוח התקופה, השפה בין מדעני האקדמיה, שהייתה קודם לטינית, הוחלפה לצרפתית. בשנת 1750 נבחר לחבר בחברה המלכותית בלונדון.

בין השנים 1741 ל־1753 פרסמו מו"לים שונים בהאג שישה כרכים של הסדרה "La Belle Wolfienne", מאת פורמיי. הסדרה נכתבה במטרה להנגיש את הפילוסופיה של כריסטיאן וולף לנשים, והחלה כרומן פילוסופי. עם זאת, החל מהכרך החמישי זנח פורמיי את סגנון הסיפורת לטובת עיבוד פרפרסטי ותמציתי של כתבי וולף המטאפיזיים. סדרה זו תרמה רבות להפצת רעיונותיו של וולף בצרפת.

במהלך חייו כתב פורמיי למעלה מ־17,000 מכתבים, בהם גם התכתב במשך מספר שנים עם הפילוסוף האיטלקי פרנצ'סקו אלגרוטי , שפרסם בשנת 1737 ספר על הדוקטרינה ניוטוניאניזם  לנשים.

פורמיי דגל בפילוסופיה של הדת המבוססת על רעיונותיו של לייבניץ, שלפיהם הדת האמיתית נוצרת מתוך איחוד הרמוני בין אמונה לתבונה. הוא החזיק בעמדה של "דת טבעית", ולפיה ניתן להוכיח עקרונות תאולוגיים כמו קיומו של אלוהים ואלמותיות הנשמה באמצעות שימוש בתבונה בלבד, ללא צורך בהתגלות דתית.

במסגרת עמדותיו אלה, ניהל פורמיי ויכוחים פילוסופיים ומחלוקות עם הוגי דעות צרפתיים מתקופת הנאורות, בהם דני דידרו וז'אן-ז'אק רוסו, אשר נטו לעבר גישות אתאיסטיות יותר. בתגובה לכתביו של רוסו, חיבר פורמיי את "La Philosophie chrétienne" (1750–1756; בארבעה כרכים), וכן את "Anti-Émile" ו-"Émile chrétien" (1763 ו־1764), ששניהם נכתבו כמענה ביקורתי לרומן "אמיל, או על החינוך" של רוסו.

לפי ההשערות, פורמיי שאף עוד לפני האנציקלופדיסטים הצרפתים, ליצור חיבור מקיף שירכז את הידע של תקופתו. על אף שהתוכנית לא מומשה, הוא עיבד את החומר שצבר ל־81 מאמרים, אשר שולבו בכ־1,800 עמודים מתוך האנציקלופדיה הגדולה של דידרו וד'אלמבר.

## כתביו
לרשימה מפורטת אודות כתביו, ראו כדלקמן בערך המקביל בוויקיפדיה הצרפתית.

## קישורים חיצוניים

* Literatur von und über Jean Henri Samuel Formey, בקטלוג הספרייה הלאומית של גרמניה 
* Werke von und über Jean Henri Samuel Formey, בספרייה הדיגיטלית של גרמניה  
* Projekt der Universität Potsdam (11 במאי 2008, בארכיון האינטרנט) 

## הערות שוליים

קטגוריה:פילוסופים של ראשית העת החדשה
קטגוריה:פילוסופים של עידן הנאורות
קטגוריה:פילוסופים של הדת
קטגוריה:פילוסופים גרמנים
קטגוריה:תאולוגים גרמנים
קטגוריה:עמיתי החברה המלכותית
קטגוריה:מסאים צרפתים
קטגוריה:מסאים גרמנים
קטגוריה:ילידי 1711
קטגוריה:נפטרים ב-1797
עונת 1936 בליגת העל הארגנטינאית

**עונת 1936 בליגת העל הארגנטינאית** הייתה העונה ה-44 של ליגה שמנוהלת על ידי התאחדות הכדורגל הארגנטינאית.

בעונה זו תחרות פוצלה ל"גביע הכבוד" ו"גביע האליפות" שכללו 17 סיבובים כל אחד. בסוף העונה נערך משחק בין הקבוצות המנצחות.

ליגה כללה 18 קבוצות והרכבה היה זהה לעונה הקודמת.

משחקי הליגה החלו 5 באפריל והסתיימו ב-20 בדצמבר. על ניצחון הוענקו 2 נקודות ועל תיקו נקודה בודדת.

סן לורנסו ניצחה בתחרות "גביע הכבוד". זה היה התואר החמישי של הקבוצה.

ריבר פלייט ניצחה בתחרות "גביע האליפות". זה היה תואר השלישי של הקבוצה.

אווהריסטה בררה מראסינג קלוב כבש 16 שערים וזכה בתואר מלך השערים של "גביע הכבוד", אווהריסטה בררה מראסינג קלוב כבש 19 שערים וזכה בתואר מלך השערים של תחרות "גביע האליפות".

## טבלת תחרות גביע הכבוד

## טבלת תחרות גביע האליפות

## גביע הזהב
ב-20 בדצמבר נערך המשחק בין ריבר פלייט לבין סן לורנצו. המשחק הסתיים בניצחון של "ריבר פלייט" בתוצאה 4:2. ביוני 2013 באתר הרשמי של התאחדות ניצחון זה הוכרז כתואר הליגה עבור הקבוצה.

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1936
קטגוריה:עונות בליגת העל הארגנטינאית
ארתור ק. וילוק ג'וניור

**ארתור קינגסלנד וילוק ג'וניור** (נולד ב-13 במאי 1943, באוקסברידג', מסצ'וסטס ) הוא היסטוריון אמנות אמריקאי, שכיהן כאוצר לציורי הבארוק הצפוניים בגלריה הלאומית לאמנות בוושינגטון הבירה עד לפרישתו בשנת 2018. וילוק מלמד גם כפרופסור להיסטוריה של האמנות באוניברסיטת מרילנד.

## ביוגרפיה
ילוק נולד לארתור, לשעבר נשיא מפעל הצמר "Stanley Woolen Mill", ואן קנאס, וגדל באקסברידג', מסצ'וסטס. הוא סיים את לימודיו באקדמיה פיליפס אקסטר בשנת 1961. מצד אביו הוא נמנה עם צאצאיו של ראלף וילוק, שנחשב לחלוץ החינוך הציבורי בארצות הברית. בהמשך השלים תואר ראשון בהיסטוריה של האמנות במכללת ויליאמס בשנת 1965 והיה חבר באחוות דלתא אפסילון. בשנת 1973 קיבל תואר דוקטור מאוניברסיטת הרווארד. עבודת הדוקטורט שלו נשאה את הכותרת: "היחסים המשתנים בין פרספקטיבה לאופטיקה והשתקפותם ביצירות אמנים שפעלו בדלפט סביב שנת 1650". בשנת 2018 הוענק לו תואר דוקטור לשם כבוד מאוניברסיטת דיקינסון.

## קריירה
וילוק החל את דרכו במוזיאונים כעמית מחקר על שם דייוויד אי. פינלי בגלריה הלאומית לאמנות בשנת 1973. בהמשך מונה לאוצר מחקר, תחת ניהולו של ג'יי קארטר בראון. במקביל, החל ללמד באוניברסיטת מרילנד, שם שימש כפרופסור להיסטוריה של האמנות. שנתיים לאחר מכן מונה לאוצר לציור הולנדי ופלמי בגלריה הלאומית, ובהמשך שימש כאוצר לציורים בארוקיים צפוניים. וילוק הרצה רבות על אמנות הולנדית ופלמית, ופרסם מאמרים וספרים רבים בתחום.

## פרסים והוקרה
* אביר במסדר אורנג'-נסאו (1982)
* פרס איגוד האמנות של המכללות על הצטיינות במלגות ושימור (1993)
* מדליית המאתיים של מכללת ויליאמס (1996)
* מפקד מסדר לאופולד (2006)
* פרס הספר לזכר ג'ורג' ויטנבורן של אגודת ספריות האמנות של צפון אמריקה (2014)
* פרס קלוגס של מכללת ויליאמס (2015)

## חיים אישיים
וילוק נישא לסוזן הופמן ב-13 ביוני 1964, איתה נולדו לו שלושה ילדים: לורה, מתיו וטובי. הם התגרשו בשנת 1988. ב-24 באוגוסט 1991, וילוק התחתן עם פרי קרפנטר סוויין.

## הערות שוליים

קטגוריה:סגל אוניברסיטת מרילנד
קטגוריה:בוגרי אוניברסיטת הרווארד
קטגוריה:בוגרי ויליאמס קולג'
קטגוריה:היסטוריונים אמריקאים
קטגוריה:אמריקאים שנולדו ב-1943
עונת 1935 בליגת העל הארגנטינאית

**עונת 1935 בליגת העל הארגנטינאית** הייתה העונה החמישית של ליגה מקצועית בארגנטינה והעונה ה-44 של הליגה שמנוהלת על ידי התאחדות הכדורגל הארגנטינאית.

לקראת תחילת העונה קבוצות הליגה המקצוענית שאורגנה על ידי Liga Argentina de Football  (LAF) שולבו בחזרה בהתאחדות הכדורגל הארגנטינאית.

ליגה כללה 18 קבוצות והרכבה היה זהה להרכב הליגה המקצועית בעונת 1931. אף קבוצה מליגה עליונה לחובבים של התאחדות הכדורגל של ארגנטינה חא שולבה בליגה. כול הקבוצות היו מפרובינציית בואנוס איירס.

משחקי הליגה החלו 17 במרץ והסתיימו ב-22 בדצמבר. משחקי הליגה כללו 34 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת.

בוקה ג'וניורס זכתה באליפות בפעם השנייה ברציפות והפעם ה-9 במניין כולל.

אוואסטין קוסיו מולס סארספילד כבש 33 שערים וזכה בתואר מלך השערים.

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1935
קטגוריה:עונות בליגת העל הארגנטינאית
יער אופי, 1917. ערב

**יער אופּי, 1917. ערב** (באנגלית: **Oppy Wood, 1917. Evening**) הוא ציור שמן על קנבס מאת האמן הבריטי ג'ון נאש, אשר נוצר בשנת 1918 במסגרת יוזמה ממשלתית בריטית לתיעוד חזותי של מלחמת העולם הראשונה. היצירה נמצאת באוסף מוזיאון המלחמה האימפריאלי בלונדון.

## תיאור היצירה
הציור מתאר מבט מתוך תעלת לחימה. בחלקו התחתון של הציור מופיעה דרך קרשים המובילה לעמדה חפורה. שני חיילי רגלים ניצבים משמאל לפתח העמדה, ואחד מהם עומד על מדרגת הירי ומתבונן לעבר שטח ההפקר. בצדו הימני של הציור מתוארת חורשה של עצים מרוסקים, שבקרבה מפוזרים לוחות עץ וברזל גלי. מעל לכל אלה משתרעים שמיים בגוונים משתנים של כחול, עם תצורת עננים דרמטית היוצרת מסגרת לשטח פתוח ובהיר בראש הקומפוזיציה.
## רקע והקשר היסטורי
הציור הוא חלק מפרויקט שהוזמן בשנת 1918 על ידי ועדת ההנצחה של משרד המידע הבריטי. מטרת הוועדה הייתה ליצור "גלריית זיכרון גדולה" שתכלול ייצוגים אמנותיים של נושאי לחימה, חזית הבית, והמלחמה בים ובאוויר. ליבת התכנית הייתה סדרת ציורים אחידה בגודלם, לפי מידות ציור הקרב של פאולו אוצ'לו (הקרב של סן רומנו, 72×125 אינץ') אשר נחשב למתאים מבחינה פורמלית לייצוג קרבות מונומנטליים.

האמנים שנבחרו היו בין המובילים בתנועה האוונגרדית הבריטית, אך המיזם כולו עוצב בהשראת דגם של פטרונות אמנותית מתקופת הרנסאנס. הכוונה הייתה לייצר יצירות אמנות ולהציבן בהקשר אדריכלי שיבטא אידיאלים לאומיים של גבורה והקרבה. אולם התצוגה המיועד לא נבנה, והאוסף הועבר לידי מוזיאון המלחמה האימפריאלי.

## מידע היסטורי נוסף
הציור נכלל ב"תוכנית 2" של משרד המידע הבריטי. לאחר סיום המלחמה הועבר ניהול הפרויקט למוזיאון המלחמה האימפריאלי. באוגוסט 1939, עם תחילת תוכנית פינוי חירום של אוספי המוזיאון לקראת מלחמת העולם השנייה, הועברה היצירה למיקום בטוח מחוץ ללונדון.

## הערות שוליים

קטגוריה:ציורי שמן
קטגוריה:מלחמת העולם הראשונה בתרבות
קטגוריה:ציורים מהמאה ה-20
קטגוריה:ציורי היסטוריה
קטגוריה:ציורי מלחמה
Tell It to My Heart (שיר של מדוזה)

"**Tell It to My Heart**" הוא סינגל של הלהקה האיטלקית, מדוזה, בשיתוף פעולה עם הזמר-יוצר האירי הוזייר, שיצא ב-29 באוקטובר 2021 בהוצאת חברות התקליטים איילנד רקורדס וקרוס רקורדס. השיר נכתב על ידי מדוזה, הוזייר, ניל אורמנדי וסם גריי, והופק על ידי מדוזה.

נכון ליוני 2025, השיר הושמע למעלה מ-14 מיליון פעמים ביוטיוב, ולמעלה מ-246 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקת האוס
קטגוריה:סינגלים בהוצאת איילנד רקורדס
עמדת פאקא

**עמדת פאקא** היא עמדה מבוצרת היסטורית מתקופת מלחמת העצמאות, הממוקמת בפינת הרחובות ז'בוטינסקי ובן-גוריון בבת ים. העמדה שימשה את אנשי "ההגנה" לתצפית ולהגנה על היישוב בת ים, ונקראת על שם בית החרושת "פאקא" שעמד בסמוך לה ועסק בייצור כוהל, חומצת פחמן ושמרי אפייה. כיום משמשת העמדה אתר הנצחה ומורשת עירונית.

## היסטוריה
ממוזער|לוח הנצחה לעמדת פאקא
העיר בת ים, שנוסדה בשנת 1926 בשם "בית וגן" בחולות שמדרום ליפו, סבלה מבעיות ביטחוניות כבר מתקופת קום המדינה, במיוחד עד לכיבוש יפו במלחמת העצמאות. באותה תקופה, הוקמו בבת ים גם חמישה מפעלי תעשייה, ביניהם בית חרושת פאקא שייצר כוהל, פחמן דו-חמצני ושמרי אפייה. שם העמדה, "פאקא", נגזר מבית חרושת זה שעמד בסמוך.

### מלחמת העצמאות בבת ים
מלחמת העצמאות בבת ים התאפיינה בקרבות עמדות, הפגזות וצליפות. הערבים, תושבי יפו, התבצרו בעמדות בגבול בת ים, כולל בשכונה הערבית הסמוכה ג'באליה (כיום גבעת עלייה), שהעניקה להם יתרון טופוגרפי. צלפים ערבים ירו על רחובות בת ים ובתיה, ו-11 מתושבי העיר נהרגו כתוצאה מכך. בתגובה, בוצרו בתים בשקי חול, והוקמו מתרסים לאורך הרחובות. לעיתים, הצליחו הערבים לחדור לבת ים, ואף הניחו חומר נפץ בבית המועצה המקומית. קו החזית בוצר באמצעות גדר תיל ומיקוש, וצלפים מיומנים הובאו לעמדות כדי לחסל את צלפי האויב. **עמדת פאקא** הייתה אחת משלוש עמדות הגנה שנותרו עומדות על תילן, יחד עם עמדת "מדר" ועמדת "כביר". עמדה נוספת, "עמדת קינג ג'ורג'" (כיום כיכר המגינים), גם היא הותקפה, ושני לוחמי הגנה נהרגו בה.

## מאפיינים פיזיים שימור והנצחה
העמדה בנויה מבטון וממוקמת בסמוך לטיילת בת ים, בצומת מרכזית בעיר. היא נשמרה כחלק מהמאמצים לשימור אתרי מורשת בעיר, ביוזמת עיריית בת ים וועדת השימור העירונית. במקום מוצב לוח הנצחה המסביר את חשיבותה ההיסטורית של העמדה.

כיום, עמדת פאקא מהווה אתר הנצחה פתוח לציבור, ומשולבת במסלולי טיול עירוניים הכוללים אתרים היסטוריים נוספים מתקופת מלחמת העצמאות.

עמדת "פאקא" הוקמה כאתר הנצחה על ידי עיריית בת ים בשנת תשמ"ט (1989). היא מהווה חלק מהאתרים ההיסטוריים בעיר המזכירים את ההיסטוריה המורכבת של ארץ ישראל ואת חשיבות החירות. האתר נכלל גם כחלק מפרויקט "בת ים עירי" המועבר לתלמידי כיתות ד' בעיר, שבו הם מבקרים בתחנות שונות ברחבי העיר, כולל עמדת פאקא.

## חשיבות והשפעה
עמדת פאקא מסמלת את עמידת תושבי בת ים בתקופת מלחמת העצמאות ואת תרומתם למאבק על קיומה של העיר. היא מהווה עדות מוחשית לאירועים הביטחוניים שהתרחשו באזור, ומשמשת מוקד חינוכי והיסטורי לתושבי העיר ולמבקרים בה. שימור העמדה הוא חלק ממדיניות עירונית רחבה לשימור אתרי מורשת והנחלת הסיפור ההיסטורי של בת ים לדורות הבאים.

## קישורים חיצוניים
* רונית סבירסקי, בת ים עלתה מהגלים, אתר photour.

## ראו גם

* אטרקציות בבת ים
* 

## הערות שוליים

קטגוריה:בת ים
קטגוריה:מבנים
קטגוריה:מלחמת העצמאות
קטגוריה:מלחמת העצמאות: אנדרטאות
קטגוריה:הנצחה
נחל שגיא

**נַחַל שָׂגִיא** הוא נחל קצר השוכן בדרום, באזור הר הנגב. הנחל מנקז את מורדות הר שגיא, הר כרכום ורמות שגיא, ומתנקז בסופו של דבר אל נחל פארן.

ראשיתו של הנחל למרגלות הדרומיים של הר שגיא, סמוך לגבול ישראל–מצרים, כארבעה קילומטרים מדרום לשלוחת כרכום (נקודת ציון 1236.9580). לאורכו, ערוץ הנחל רחב ושטוח ברובו, למעט מקטע קצר שבו נשחקו סלעי הגיר ויצרו תצורת נוף מרשימה.

בקטע זה נלכד הנחל בתוך קו העתק גאולוגי בסלעי גיר קשים מתקופת אאוקן. באזור זה יצרו מי השיטפונות מעוק צר ועמוק המכונה הקניון הלבן, שאורכו כ־100 מטר, עומקו כ־10 מטר ורוחבו המרבי כ־2.5 מטרים. בראש הקניון מצוי מפל בן שתי מדרגות, ולאחריו גשר סלע טבעי המחבר בין שתי גדותיו התלולות של המעוק. בשנים גשומות ובמהלך שיטפונות, הקניון מוצף ונוצרת בתוכו ברכת מים עמוקה באורך של עשרות מטרים.
[200px|ממוזער|ימין|[הקניון הלבן]]
מן הקניון הלבן ממשיך הנחל בכיוון דרום-מזרח, דרך ערוץ מתון ושטוח, עד חבירתו אל נחל פארן לאחר כ־5 קילומטרים נוספים.

## גישה לנחל ומסלולי טיול
הגישה לנחל שגיא, ובפרט לקניון הלבן שבו, אפשרית באמצעות רכב שטח (4x4) בלבד. נקודת ההתחלה למסלול הפופולרי ממוקמת סמוך לכביש 10, באזור הר שגיא, בקרבת הגבול עם מצרים.
המסלול הרגלי לאורך הנחל כולל הליכה באפיק רדוד ופתוח, עד הכניסה לקניון הלבן – מעוק צר ומרשים החצוב בסלעי גיר בהירים. אורכו של המסלול הלוך-חזור הוא כ־7 קילומטרים, והוא מתאים למטיילים מנוסים וכן למשפחות מטיילות, בתנאי שישנה הכנה מוקדמת.
בעת שיטפונות או לאחריהם, חלקים מהמעוק מוצפים במים, וייתכן שיהיה צורך בשחייה או הליכה בתוך בריכות מים רדודות. בסוף המעוק מסתתרת בריכת מים טבעית הנוצרת בעקבות הזרימות העונתיות, ומוקפת בקירות סלע תלולים ולבנים – תופעה גאולוגית שהקנתה למקום את שמו.
העונות המומלצות לביקור הן הסתיו, החורף והאביב, בשל מזג האוויר הנוח. הכניסה לקניון אינה מומלצת לאחר גשמים מחשש לשיטפונות פתאומיים.

## לקריאה נוספת
* מנחם מרקוס, **מדריך ישראל החדש: אנציקלופדיה, מסלולי טיול – כרך 15: הר הנגב והערבה**. ירושלים: כתר הוצאה לאור, ידיעות אחרונות, משרד הביטחון – ההוצאה לאור, עמ' 182.

## הערות שוליים

שגיא
קטגוריה:הערבה
Ocean Drive

"**Ocean Drive**" הוא סינגל של התקליטן הבריטי דיוק דומונט, שיצא ב-31 ביולי 2015 בהוצאת חברות התקליטים וירג'ין EMI רקורדס ו-Blasé Boys Club. השיר כולל שירה ללא קרדיט של בוי מת'יוס. השיר מופיע כסינגל המוביל של המיני-אלבום השביעי של דומונט, *Blasé Boys Club Part 1*. כמו כן, השיר מופיע באלבום האולפן הראשון שלו, *Duality*. השיר נכתב על ידי ג'קס ג'ונס, דיוק דומונט, ג'יימס נורטון והאל ריטסון, והופק על ידי דיוק דומונט.

נכון ליוני 2025, השיר הושמע למעלה מ-734 מיליון פעמים בספוטיפיי, ולמעלה מ-894 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקת דאנס
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפולין
קטגוריה:סינגלים בהוצאת וירג'ין EMI רקורדס
סעיד איזאדי

**סעיד אִיזָאדי** (בפרסית: **سعید ایزدی**; מוכר גם בכינוי **חאג' רמדאן**, בפרסית: **حاج رمضان**; 1964 – 21 ביוני 2025) היה קצין בכיר במשמרות המהפכה האסלאמית בדרגת בריגדיר גנרל. החל מסוף שנות ה-2010 עמד בראש הדיוויזיה הפלסטינית של משמרות המהפכה ("גיס פלסטין"), שבאמצעותו העבירה איראן כספים, אמצעי לחימה והכשרה לארגונים חמאס, הג'יהאד האסלאמי הפלסטיני וארגונים פלסטיניים נוספים.

## ביוגרפיה
לפי מסמך מודיעיני שפורסם בפברואר 2025, איזאדי נולד ב-1964 למשפחה דתית ממחוז קום. הוא סיים תואר ראשון בהנדסת אלקטרוניקה באוניברסיטת חאג'ה נאסר א-תוסי בטהראן.

איזאדי התגייס למשמרות המהפכה במהלך מלחמת איראן–עיראק ושירת תחילה בחיל המודיעין. הוא עבר קורסי פיקוד במכללה הצבאית של משמרות המהפכה. בשנות ה-90 נשלח לזירות פעילות מחוץ לאיראן, בהן לבנון, שם פעל לצד חזבאללה בבניית תשתיות רקטיות, וסודאן, ששימשה כנתיב הברחת נשק למזרח התיכון.

### ראש "גיס פלסטין"
ההערכות מודיעיניות טוענות כי בסביבות שנת 2014 מונה איזאדי לראש "גיס פלסטין", החטיבה הייעודית בכוח קודס שאמונה על זירת ישראל-פלסטין. בתפקידו פיקח על העברת עשרות מיליוני דולרים בשנה לחמאס, על אימון חוליות ייצור רקטות ברצועת עזה ועל פיתוח רשתות הברחת אמצעי לחימה ממזרח אפריקה, סוריה ולבנון. היה אמון על הקשר בין ארגון חמאס לחזבאללה, ופעל להקים חזית רביעית לישראל בשטחי יהודה ושומרון.

### מעורבות בהכנות למתקפת 7 באוקטובר 2023
לאיזאדי מיוחס תפקיד מרכזי בתכנון ובמימון מתקפת ה-7 באוקטובר על יישובי עוטף עזה. גורמים ישראליים טענו כי גיסו העביר לחמאס מימון מצטבר של כ-100 מיליון דולר בין 2021 ל-2023, וכן סיפק טילים נגד טנקים ומל"טים מתאבדים.

ב-1 באפריל 2024 דיווחו כלי תקשורת איראניים כי איזאדי נהרג בתקיפה המיוחסת לישראל בדמשק, אולם הידיעה הוכחשה בהמשך.

במהלך מבצע עם כלביא, בליל 21 ביוני 2025 תקף חיל האוויר הישראלי מתחם מגורים בעיר קום, ואיזאדי נהרג במקום.

## ראו גם
* כוח קודס
* חמאס
* הג'יהאד האסלאמי הפלסטיני

## קישורים חיצוניים

* 

## הערות שוליים

קטגוריה:אנשי משמרות המהפכה האסלאמית שנהרגו בידי ישראל
קטגוריה:מימון טרור
קטגוריה:אישים שנהרגו במבצע עם כלביא
קטגוריה:איראנים שנולדו ב-1964
קטגוריה:איראנים שנפטרו ב-2025
מרכז ורמיר

ממוזער|תחריט משנות ה-1730 של בית גילדת דלפט המקורי, מאת אברהם רדמייקר
**מרכז ורמיר** (בהולנדית: **Vermeer Centrum Delft**) הוא מרכז מידע המוקדש ליצירתו של הצייר יאן ורמיר וליצירותיהם של בני דורו שפעלו בעיר דלפט שבהולנד.

המרכז שוכן בבניין משוחזר של גילדת לוקאס הקדוש שפעלה בדלפט. הוא פועל בשיתוף עם גופים ארכאולוגיים מקומיים ועם גופים לשימור מורשת תרבותית, במטרה להפיץ ידע על דלפט בתקופת חייו של ורמיר. אף שהמרכז מתפקד כמוזיאון, הוא אינו מחזיק בבעלותו פריטים מקוריים, ולכן אינו נושא את ההכרה הרשמית כמוזיאון לפי התקן ההולנדי.

התצוגה מבוססת על העתקים בקנה מידה מלא של יצירות מאת ורמיר ובני דורו, ומוצגת באמצעי מולטימדיה. היא נפתחת בקומת המרתף ומובילה את המבקר במסלול "עולה בזמן" לאורך חייו של ורמיר, תוך הסבר על אמנים בני תקופתו ואירועים שהשפיעו על יצירתו. בקומה העליונה מוצגת תערוכה העוסקת בטכניקות עבודתו של ורמיר, וכוללת אפשרות למבקרים להצטלם בדמות "אישה כותבת מכתב עם משרתת".

בקומת הקרקע פועלים חנות מזכרות וחנות ספרים קטנה.

## ראו גם
* מוזיאון בית רמברנדט, מוזיאון ותיק הרבה יותר באמסטרדם המתמקד בצייר רמברנדט

## קישורים חיצוניים

קטגוריה:מוזיאונים המוקדשים לאמן אחד
קטגוריה:הולנד: מוזיאונים לאמנות
קטגוריה:דלפט
Are You with Me

"**Are You with Me**" הוא שיר של זמר הקאנטרי האמריקאי, אסטון קורבין , שיצא בספטמבר 2012, כחלק מאלבום האולפן השני שלו, *All Over the Road*. כמו כן, השיר מופיע כסינגל הרביעי של אלבום האולפן השלישי שלו, *About to Get Real*.

נכון ליוני 2025, השיר הושמע למעלה מ-35 מיליון פעמים בספוטיפיי, ולמעלה מ-16 מיליון פעמים ביוטיוב.

## מיקומי שיא

## נתוני מכירות

## גרסת Lost Frequencies

התקליטן הבלגי Lost Frequencies הוציא גרסת רמיקס לשיר ב-21 באוגוסט 2014 בהוצאת חברת התקליטים ארמדה מיוזיק.

נכון ליוני 2025, השיר הושמע למעלה מ-1.2 מיליארד פעמים בספוטיפיי, ולמעלה מ-497 מיליון פעמים ביוטיוב.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2014
קטגוריה:סינגלים מ-2016
קטגוריה:שירים באנגלית
קטגוריה:שירים שנכתבו על ידי טומי לי ג'יימס
קטגוריה:שירים שנכתבו על ידי שיין מקנאלי
קטגוריה:שירי מוזיקת האוס
קטגוריה:שירי מוזיקת קאנטרי אמריקאיים
קטגוריה:שירי רוק קל
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי יהלום בגרמניה
בית הכנסת בדובוי

**בית הכנסת בדובוי** (בבוסנית: **Sinagoga u Doboju**) הוא בית כנסת ומרכז תרבות, אשר הוקם בעיר דובוי בצפון רפובליקה סרפסקה, בוסניה והרצגובינה ב-1874. במהלך מלחמת העולם השנייה הוחרב המבנה על ידי שלטונות האוסטאשה. ב-2003 נבנה מחדש, ובמבנה החדש שולבו שרידיו של זה הישן שחרב.

## היסטוריה

קהילה יהודית ספרדית קמה במקום בראשית המאה ה-19. ב-1874 הוקם בית הכנסת ולצידו תלמוד תורה. ב-1910 מנתה הקהילה 101 נפשות וב-1931 נמנו בדובוי 108 יהודים. בפרוץ מלחמת העולם השנייה התגוררו בדובוי 60 יהודים ולאחר כיבוש יוגוסלביה על ידי גרמניה הנאצית הם גורשו למחנה ההשמדה יאסנובאץ. לאחר המלחמה חזרו מקצת מיהודי דובוי להתגורר בעיר, וב-1960 התגוררו בדובי 27 יהודים.

## המבנה
בית הכנסת בדובוי הוקם ב-1874. הוא היה בן שתי קומות, כאשר הקומה השנייה שימשה לעזרת נשים. במהלך מלחמת העולם השנייה, לאחר הפלישה ליוגוסלביה והקמת מדינת קרואטיה העצמאית הוחרב בית הכנסת על ידי שלטונות האוסטאשה. שרידיו, ובכלל זה דלת הכניסה המעוטרת הושלכו בסביבתו, וכן באתרי פסולת בדובוי. הדלת אותרה ב-2003 שופצה ושוקמה, ושולבה במבנה החדש שהוקם תחת בית הכנסת שחרב. בשנה זו נחנך המבנה החדש המשמש גם כמרכז תרבות "בית שלום".

המבנה החדש הוא בן שתי קומות ומעליהן עליית גג, חלונות קומת הקרקע מרובעים, עם מסגרות גבס, חלונות הקומה הראשונה מחולקים לשלושה מקטעים, כאשר המרכזי מרכזי הוא בעל צורת קשת, וחלונות עליית הגג מלבניים. החלק המרכזי של הבניין מודגש על ידי מרפסת הקומה הראשונה עם מעקה ברזל יצוק. בחלק המרכזי של עליית הגג הוצב מגן דוד. דלת בית הכנסת הישן היא דו-כנפית עשויה ממתכת, מקושטת במגני דוד בשני הכנפיים ועליה חרוטה השנה 1874, מועד בו נחנך המבנה הישן.

## קישורים חיצוניים

## הערות שוליים

דובוי
דובוי
המחאות בפרו (2022–2023)

לאחר הדחתו של נשיא פרו, פדרו קסטיו, ב-7 בדצמבר 2022, פרצה סדרת מחאות ברחבי המדינה נגד ממשלת הנשיאה דינה בולוארטה והקונגרס של פרו. ההפגנות, שלא היו מאורגנות על ידי הנהגה מרכזית, כללו תנועות שורש עממי, ארגונים חברתיים וקהילות ילידיות, שדרשו שינויים פוליטיים רחבים לרבות בחירות חדשות והקמת אספה מכוננת.

קסטיו הודח לאחר שהכריז על פיזור הקונגרס והתכוון להקים "ממשלת חירום", פעולה שתוארה כניסיון הפיכה עצמית על ידי מוסדות המדינה המרכזיים. תומכיו של קסטיו טענו כי הקונגרס פעל להדיחו באמצעים פוליטיים. התמיכה הציבורית בנשיאה בולוארטה ובקונגרס הייתה מהנמוכות ביותר באמריקה הלטינית. המחאות כללו דרישות להתפטרות הנשיאה, שחרורו של קסטיו, וקיום בחירות כלליות.

ב־14 בדצמבר 2022, אישר בית המשפט העליון של פרו את מעצרו של הנשיא המודח פדרו קסטיו למשך 18 חודשים, לאחר שהואשם בניסיון הפיכה עצמית בעקבות ניסיונו לפרק את הקונגרס של פרו ולהקים ממשלת חירום. החלטה זו התקבלה בצל מחאות סוערות ששטפו את המדינה, בהן נהרגו לפחות שבעה בני אדם ונפצעו עשרות, חלקם מאש כוחות הביטחון. תומכיו של קסטיו, בהם רבים מהאוכלוסיות הילידיות בדרום המדינה, מחו על מה שתיארו כניסיון הפיכה מצד הקונגרס, ודרשו את שחרורו, את פיזור הקונגרס, עריכת בחירות כלליות חדשות וייסוד אספה מכוננת שתנסח חוקה חדשה.

פעולות הכוחות הובילו לביקורת מצד ארגוני זכויות אדם וגורמים בינלאומיים, אשר תיעדו גם הפרות חמורות כגון הרג ללא משפט ושימוש בעינויים. הממשלה הכחישה את ההאשמות והביעה תמיכה בפעולות כוחות הביטחון. במקביל, נעשה שימוש בטקטיקת "terruqueo", שבמסגרתה כונו מפגינים "טרוריסטים", דבר שגונה על ידי האומות המאוחדות. חקירה רשמית נפתחה נגד בולוארטה ושרים נוספים בגין פשעים חמורים, לרבות חשד לרצח עם.

## רקע
היסטוריית המרכזנות בפרו תרמה להעמקת אי-שוויון כלכלי ולפערים בין האזורים הכפריים לבין אזור הבירה לימה, שנהנה ממרבית היתרונות החברתיים-כלכליים במדינה. ריכוז העושר והחינוך בלימה הוביל לתפיסות תרבותיות שהגדירו תושבים ילידיים מאזורים כפריים כנחותים.

במהלך המאה ה-20, תהליכי גלובליזציה האיצו את הפער בין מרכז לפריפריה. ערים מרכזיות חוו גידול כלכלי וחיבור לשווקים בינלאומיים, בעוד אזורים כפריים סבלו מבריחת מוחות ומחסור במשאבים. אזרחים אנאלפביתים בפרו לא היו זכאים להצביע עד 1979. בין 1919 ל-2021, מרבית הנשיאים הנבחרים הגיעו מלימה – 11 מתוך 18.

העושר שהצטבר בפרו בין 1990 ל-2020 לא חולק באופן שוויוני. אזורים עירוניים, בעיקר לאורך החוף, נהנו מתשתיות ושירותים מתקדמים, בעוד אזורים כפריים נותרו מאחור. בשנות ה-2020, הפערים העמיקו והובילו לעלייה בקיטוב בין אזורים עירוניים לכפריים מבחינת סדרי עדיפויות כלכליים ופוליטיים. מגמות אלו היוו גורם מבני תורם לפרוץ המחאות ב-2022.

## סיום המחאות ותוצאות
המחאות דעכו בהדרגה במהלך המחצית השנייה של שנת 2023, כאשר התמיכה הציבורית ביוזמות לשינוי פוליטי כמו הקדמת בחירות כלליות או כינון אספה מכוננת נחלשה. על אף הקריאות הנרחבות לשינוי, הקונגרס של פרו דחה את כל ההצעות לקיום בחירות מוקדמות או לבחינה חוקתית מחודשת. בית המשפט העליון של פרו פסק כי זכות ההפגנה אינה מוגנת תחת חוקת פרו, פסיקה שעוררה ביקורת מצד ארגוני זכויות אדם ופעילים אזרחיים.

## לקריאה נוספת

* 


## קישורים חיצוניים

## הערות שוליים

קטגוריה:פרו: פוליטיקה
קטגוריה:משברים פוליטיים
קטגוריה:פרו: היסטוריה
ריתוך בהבזקה

ממוזער|שמאל|220px|אנימציה של תהליך ריתוך בהבזקה
**ריתוך בהבזקה** הוא סוג של ריתוך בהתנגדות חשמלית שאין בו שימוש במתכת מילוי. חלקי המתכת המיועדים לריתוך מונחים זה לצד זה במרחק קבוע מראש בהתבסס על עובי החומר, הרכב החומר והתכונות הרצויות של הריתוך המוגמר. זרם חשמלי מופעל על המתכת, והפער בין שני החלקים יוצר התנגדות  ומייצר את הקשת הנדרשת להתכת המתכת. לאחר שחלקי המתכת מגיעים לטמפרטורה המתאימה, הם נלחצים יחד, ולמעשה הריתוך שלהם יחד מתבצע.

## משתנים
ממוזער|שמאל|220px|ריתוך בהבזקה והשחזה של חוליה חדשה בשרשרת התלייה ברמנס , שוודיה
על פי מחקר שפורסם ב-Materials and Design, קיימים מספר משתנים משפיעים על איכות הריתוך הסופי. זמן ההבזקה הוא הזמן בו הקשת נוכחת. זמן הריתוך הוא משך הזמן בו שני החלקים נלחצים יחד. זמן ההבזקה צריך להיות ארוך מספיק כדי לחמם את המתכת כראוי לפני שהיא נלחצת יחד. עם זאת, אם הוא ארוך מדי, יותר מדי ממתכת הבסיס מותכת. זמן הריתוך הוא קריטי ביצירת התכונות המכניות הרצויות של הריתוך המוגמר. במהלך הריתוך, כל הזיהומים הקיימים במתכת הבסיס נדחקים החוצה ויוצרים ריתוך מושלם. אם זמן הריתוך קצר מדי, חלק מהזיהומים עלולים להישאר במתכת הבסיס וליצור ריתוך פגום. זמן הריתוך קריטי גם הוא לחוזק הריתוך המוגמר מכיוון שבמהלך הריתוך מתרחש איחוי  בין שני חלקי המתכת. אם זמן הריתוך קצר מדי, ייתכן ששני חלקי המתכת לא יתחברו לחלוטין.

לעיתים קרובות ריתוך בהבזקה נקבע יותר על ידי מרחק מאשר על ידי זמן, כך שההבזקה מתרחשת במרחק קבוע מראש, נניח 5 מילימטרים, לפני תחילת מחזור הריתוך. ניתן גם לשלוט בריתוך על ידי גודל כוח הלחיצה ומרחק ההתקרבות בעת הלחיצה של החומרים זה לזה. בדרך כלל, מרחק ההתקרבות בעת הלחיצה לריתוך הוא זה שחשוב יותר מזמן הריתוך.

בסוף תהליך הפעלת כוח הלחיצה יש בדרך כלל 'זמן החזקה' שבמהלכו החיבור מוחזק במקומו כדי לאפשר לו להתקרר ולשני חלקי המתכת להיקשר לחלוטין.

## יישומים
[ממוזער|שמאל|220px|מכונת ריתוך בהבזקה של [נטוורק רייל]]
ריתוך בהבזקה משמש לריתוך קטעים של מסילות ברזל לתחבורה מסילתית ויצירת מסילה ארוכה אחת מרותכת, שהיא חלקה הרבה יותר ממסילה המחוברת מכנית מכיוון שאין פערים בין קטעי המסילה. המסילה החלקה מפחיתה את הבלאי של המסילות עצמן, ובכך מפחיתה ביעילות את תדירות הבדיקות והתחזוקה. מסילה מרותכת רציפה משמשת במיוחד בקווי רכבת מהירים בשל שיעור ההחלקה של החלק העליון של המסילה.

ריתוך בהבזקה מועיל גם משום שהוא מאפשר לחבר מתכות שונות, כולל מתכות לא ברזליות . זה מאפשר לרתך ביעילות אזורי מפגש ומעברים, המורכבים בדרך כלל מפלדת מנגן , למסילת פלדת פחמן באמצעות תוספות פלדת אל-חלד, תוך שמירה על התכונות המכניות הרצויות של המסילות והמעברים. היכולת של תהליך יחיד לרתך מתכות רבות ושונות, עם התאמות משתנים פשוטות, הופכת אותו למאוד רב-תכליתי. ריתוך בהבזקה משמש גם בתעשיית הפלדה לבנייה כדי להגדיל את אורך הברזל הזוויתי  המשמש לייצור קורות .

ריתוך בהבזקה משמש תעשיית האלומיניום כדי לחבר אלומיניום, פלדה ונחושת במגוון מוליכים נושאי זרם הנקראים פסי צבירה. הפלדה משמשת לחוזק, הנחושת משמשת למוליכות, והאלומיניום משמש לשילוב של עלות ומוליכות.

## ראו גם
* מסילת רכבת#חיבור בריתוך
* ריתוך בהקשה 

## קישורים חיצוניים

## הערות שוליים

הבזקה
יורם לנדסקרונר

**יורם לנסקרונר** (נולד ב-1944) הוא כלכלן ישראלי מומחה במימון, פרופסור אמריטוס בבית הספר למינהל עסקים באוניברסיטה העברית בירושלים. לשעבר דירקטור ב.

## קורות חיים
יורם לנסקרונר גדל בחיפה. בתיכון למד בבית הספר הריאלי אותו סיים ב-1962 (מחזור מ"ג).

הוא למד באוניברסיטה העברית לתואר ראשון בכלכלה בין השנים 1965–1969, ולתואר שני במנהל עסקים בין השנים 1969–1970. הוא בעל תואר דוקטור במימון מאוניברסיטת פנסילבניה בארצות הברית אותו קיבל ב-1975.

הוא הצטרף לבית הספר למינהל עסקים באוניברסיטה העברית בירושלים ב-1976 תחילה כמרצה, ב-1980 קודם למרצה בכיר, ב-1988 לפרופסור חבר וב-1997 לפרופסור מן המניין. ב-1999 הוא נבחר להיות מופקד על קתדרה אלברטסון-וולטוך. לאחר למעלה מ-30 שנות עבודה פרש כפרופסור אמריטוס.

מחקריו מתמקדים במדיניות מוניטרית, יציבות פיננסית, ניהול סיכונים במערכת הבנקאות וניהול בנקאי, תגמול מנהלים ותמחור של נכסים פיננסיים.

באוניברסיטה העברית כיהן לצד עבודתו האקדמית גם בתפקידים נוספים, בין היתר חבר דירקטוריון וחבר בוועדת ההשקעות של קופת הגמל של עובדי האוניברסיטה.

הוא היה פרופסור אורח באוניברסיטאות שונות, בכלל זה באוניברסיטת קליפורניה בלוס אנג'לס, אוניברסיטת קליפורניה בברקלי, אוניברסיטת ניו יורק.

### פעילות מחוץ לאקדמיה
במקביל לעבודתו באוניברסיטה, היה יועץ בפיקוח על הבנקים בבנק ישראל החל מ-1985. בין השנים 1993–1996 היה חבר דירקטוריון בבורסה לניירות ערך בתל אביב. היה חבר דירקטוריון ויו״ר ועדת ההשקעות של קרנות נאמנות. בשנת 2013 התמודד על תפקיד דירקטור בבנק לאומי, אך לא נבחר.

כמו כן היה חבר בוועדה של הרשות ניירות ערך שהוקמה ב-1998 בראשותו של דוד ברודט לבחינת הקלות ברישום כפול של חברות.

## קישורים חיצוניים
* יורם לנדסקרונר, בית הספר למינהל עסקים באוניברסיטה העברית בירושלים
* קורות חיים - פרופסור יורם לנדסקרונר, NYU Stern 
* Yoram Landskroner, באתר ResearchGate
* Prof. Yoram Landskroner, באתר LinkedIn
* Yoram Landskroner, באתר Academia.edu
* Yoram Landskroner, באתר SSRN
* Yoram Landskroner, באתר גוגל סקולר

## הערות שוליים

קטגוריה:כלכלנים ישראלים
קטגוריה:דירקטורים ישראלים
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פנסילבניה
קטגוריה:סגל האוניברסיטה העברית בירושלים: מינהל עסקים
קטגוריה:חיפה: אישים
קטגוריה:ישראלים שנולדו ב-1944
יחסי איראן–מיאנמר

**יחסי איראן–מיאנמר** הם יחסים דיפלומטיים ושלטוניים רשמיים בין הרפובליקה האסלאמית של איראן ובין מיאנמר.

## היחסים
מיאנמר ואיראן כוננו יחסים ביניהן ב-1968. היחסים התבססו בשנות ה-70, עם פתיחת שגרירויות בטהראן וביאנגון (לימים הבירה עברה לנייפידאו). שיתוף הפעולה מתמקד בעיקר בתחומים כלכליים וטכניים, כגון סחר מוגבל וחילופי משלחות דיפלומטיות, אך הם מוגבלים בהיקפם. הסחר בין שתי המדינות בשנת 2006 עמד על כ-2.2 מיליארד דולר.

היחסים בין איראן למיאנמר החלו לעורר עניין בינלאומי בעקבות דיכוי בני הרוהינגיה בשנת 2012. עם בריחתם של פליטים מוסלמים רבים ממיאנמר לבנגלדש, איראן הגיבה בשורת פעולות הומניטריות: היא שלחה סיוע כספי, רופאים, והקימה בתי חולים לפליטים, לצד משלוח צירים דיפלומטיים למחנות הפליטים. איראן גינתה בחריפות את יחסה של ממשלת מיאנמר כלפי המוסלמים הרוהינגים, ועמדותיה הובאו לדיון במוסדות בינלאומיים, לרבות האו"ם. מעבר להיבט ההומניטרי, טהראן ניסתה למנף את המאבק להגברת השפעתה בעולם המוסלמי, במיוחד בקרב דעת הקהל הסונית, אף על פי שהיא עצמה מדינה שיעית.

שתי המדינות סובלות מביקורת וסנקציות מצד המערב בשל הפרות זכויות אדם, דבר שמחזק את בסיס שיתוף הפעולה ביניהן כחלק מ"ציר הנרדפים" הבינלאומי. מאז ההפיכה הצבאית במיאנמר ב-2021, איראן זיהתה בה שוק פוטנציאלי לייצוא נשק. על פי דיווחים, מטוסי מטען איראניים נחתו במספר הזדמנויות במיאנמר, ככל הנראה לצורך אספקת טילים וכלי טיס בלתי מאוישים לחונטה. בין המדינות מתקיים גם שיתוף פעולה כלכלי וזרימת השקעות. מיאנמר שואפת לעקוף את הסנקציות המערביות באמצעות רכש נשק וטכנולוגיה צבאית, ובשנת 2023 דווח כי הביעה עניין ברכישת טכנולוגיות איראניות, ובפרט מל"טים ורחפנים.

## ארגונים בין-לאומיים משותפים
שתי המדינות חברות במספר ארגונים בינלאומיים, ביניהם: האגודה הבינלאומית לפיתוח, תאגיד המימון הבינלאומי, האו"ם, אינטרפול, הבנק הבינלאומי לשיקום ולפיתוח, איגוד הדואר העולמי, הסוכנות הרב-צדדית לערבויות השקעה, ואונסק"ו.

שתי המדינות חברות במספר ארגונים בין-לאומיים, ביניהם:

## קישורים חיצוניים
* מידע על היחסים

## הערות שוליים

קטגוריה:מיאנמר: יחסי חוץ לפי מדינה
קטגוריה:איראן: יחסי חוץ לפי מדינה
ויקטור פרוהולדט

**ויקטור מו פרוהולדט** (בדנית: **Victor Mow Froholdt**; נולד ב-25 בפברואר 2006 בדנמרק) הוא כדורגלן דני המשחק בעמדת הקשר בקבוצת פורטו ובנבחרת דנמרק.

## קריירת מועדונים
פרוהולדט הצטרף למחלקת הנוער של פ.צ. קופנהגן בשנת 2018, לאחר ששיחק במחלקת הנוער של ואלנסבק. בחודש ינואר 2023 חתם על חוזה מקצועני בפ.צ. קופנהגן עד לסוף שנת 2025. בשנת 2023 החל לשחק בקבוצה הבוגרת של המועדון במסגרת ליגת העל הדנית.

ב-23 ביולי 2025 חתם בפורטו מליגת העל הפורטוגלית תמורת 20 מיליון אירו. ב-11 באוגוסט 2025 ערך את הופעת הבכורה שלו בקבוצה בניצחון 3–0 על ויטוריה דה גימראייש במסגרת מחזור הפתיחה של עונת 2025/2026 בליגת העל הפורטוגלית.

## קריירה בין-לאומית
ב-11 במרץ 2025 זומן פרוהולדט לראשונה לסגל נבחרת דנמרק, וב-23 במרץ ערך את הופעת הבכורה שלו בנבחרת, בהפסד 5-2 לנבחרת פורטוגל במסגרת משחק הגומלין של רבע גמר ליגת האומות 2024/2025.

## תארים
;פ.צ. קופנהגן
* אליפות דנמרק (1): 2024/2025
* הגביע הדני (1): 2024/2025

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני פ.צ. קופנהגן
קטגוריה:כדורגלני פורטו
קטגוריה:כדורגלני נבחרת דנמרק
קטגוריה:דנים שנולדו ב-2006
מג'יד ח'אדמי

**מג'יד ח'אדמי** (בפרסית: **مجید خادمی**) הוא קצין איראני בדרגת בריגדיר גנרל המכהן כמפקד ארגון המודיעין של משמרות המהפכה האסלאמית החל מ-19 ביוני 2025. לפני כן כיהן כמפקד ארגון הגנת המודיעין של משמרות המהפכה האסלאמית .

## קריירה צבאית
לח'אדמי תוארי דוקטור בביטחון לאומי ובמדעי ההגנה האסטרטגית.

בין השנים 2018–2022 שימש כראש ארגון הגנת המודיעין  של משרד ההגנה של איראן.

בחודש יוני 2022 דווח על מינויו למפקד ארגון הגנת המודיעין של משמרות המהפכה האסלאמית.

ב-19 ביוני 2025 מונה למפקד ארגון המודיעין של משמרות המהפכה האסלאמית, כמחליפו של מוחמד כאזמי אשר חוסל במהלך מבצע עם כלביא.

## הערות שוליים

קטגוריה:אנשי משמרות המהפכה האסלאמית
קטגוריה:מבצע עם כלביא
קטגוריה:מבצע שאגת הארי
דזפול

**דזפול** (בפרסית: **دزفول**) היא עיר באיראן השוכנת על גדות נהר דז ומשמשת כעיר בירה למחוז בעל אותו שם. המחוז הוא חלק מפרובינציית ח'וזסתאן. דזפול היא העיר השניה בגודלה בפרובינציה זו.

## היסטוריה
דזפול היא אחת הערים העתיקות ביותר בח'וזסטאן. על פי חפירות אריכאולוגיות, שושלת אוואן (בירת אימפריית עילם הראשונה) שכנה בדזפול.

## דמוגרפיה
בשנת 2006, אוכלוסיית העיר מנתה 228,507 נפשות ב-55,711 משקי בית. במפקד האוכלוסין שנערך בשנת 2011 נמנו 248,380 איש ב-66,715 משקי בית. במפקד האוכלוסין של 2016 הכילה אוכלוסיית העיר כ-264,709 איש ב-78,348 משקי בית.

## גאוגרפיה
דזפול נמצאת במרחק של 650 קילומטרים מבירת המדינה טהראן ו-155 קילומטרים מבירת המחוז אהוואז. העיר ממוקמת 300 קילומטרים מהמפרץ הפרסי ובגובה של 143 מטרים.

העיר שוכנת למרגלות הרי זגרוס וההיסטוריה שלה מתחילה עוד בתקופה הסאסאנית. האזור סביב דזפול היה בית לציוויליזציות במשך 5000 שנה.

## כלכלה
קנה סוכר המעובד באזור דזפול כבר יותר מאלף שנה, עדיין מהווה גורם כלכלי משמעותי. תוצרת חקלאית עיקרית נוספת של כוללת חיטה, שעורה, תלתן, אספסת, שומשום, תירס ואפונה.

## חינוך
דזפול היא ביתם של מוסדות להשכלה גבוהה שונים.
* אוניברסיטת דזפול למדעי הרפואה
* אוניברסיטת ג'ונדי-שפור לטכנולוגיה (דזפול)
* אוניברסיטת אזאד האסלאמית של דזפול
* אוניברסיטת המדע והטכנולוגיה היישומית (מרכז דזפול למדע וטכנולוגיה יישומית)
* אוניברסיטת פאימה נור בדזפול
* המרכז להשכלה גבוהה Khadijeh Kobra (אוניברסיטת פרהנגיאן)
* מרכז ההשכלה הגבוהה ע"ש שייח' מורטזה אנסארי (אוניברסיטת פרהאנגיאן)

## אקלים

## קישורים חיצוניים

## הערות שוליים

קטגוריה:ח'וזסתאן: יישובים
קטגוריה:איראן: ערים
נחום ורבין

**נחום ורבין** (נולד ב-1944) הוא כירורג ישראלי, לשעבר סגן מנהל מחלקה כירוגיה כללית א' בבית החולים איכילוב בתל אביב, ומרצה בכיר בבית הספר לרפואה של אוניברסיטת תל אביב. נודע כרופא מוצב המזח ששכנע במלחמת יום הכיפורים את מפקד וחיילי המוצב להסגיר עצמם לידי המצרים וללכת בשבי.

## ביוגרפיה
נחום ורבין נולד בבתל אביב לאביו פרופסור בן ציון ורבין ולאימו פניה. בשנת 1973 סיים לימודי רפואה בספיאנצה - אוניברסיטת רומא, ובשנת 1980 סיים התמחות בכירורגיה כללית בבית החולים איכילוב בתל אביב. לאחר סיום ההתמחות הצטרף לסגל המחלקה לכירוגיה כללית, ובהמשך כיהן כסגן מנהל המחלקה עד לפרישתו לגמלאות בשנת 2010.

## רופא מוצב המזח
בספטמבר 1973 גויס ורבין למילואים ושירת כרופא נודד בין המוצבים השונים של צה"ל בקו בר לב שלאורך תעלת סואץ. יום לפני פרוץ מלחמת יום הכיפורים הגיע ורבין כרופא מחליף למוצב המזח, המוצב הדרומי ביותר בקו בר לב. שהותו במוצב הייתה אמורה להימשך יומיים בלבד, וביום שלמחרת יום הכיפורים היה אמור לסיים את שירות המילואים.

מרגע שפרצה המלחמה, הותקף מוצב המזח על ידי כוחות מצריים וספג אבדות בנפש ומספר רב של חיילים נפצעו וטופלו במסירות על ידי ד״ר ורבין. לאחר שבוע ימים, משכשלו ניסיונות החילוץ של צה"ל, והציוד הרפואי הלך ואזל, דחף ורבין, בניגוד לדעתו של מפקד המוצב, להחלטה קשה ונועזת: להניף דגל לבן ולהעדיף את השבי על המשך הלחימה חסרת התוחלת במצור המצרי, שפירושו המעשי היה מוות ודאי. ביום שבת, 13 באוקטובר 1973 הסגירו עצמם חייל המוצב לידי המצרים בחסות הצלב האדום. חיילי מוצב המזח שהו בשבי כ־40 יום, סבלו מעינויים קשים, אך וגם במהלך השבי הוסיף ורבין לעשות כל שביכולתו לסייע לחבריו.

את זכרונותיו מאותם ימים תיאר ורבין בשנת 2013 בבלוג ששמו ׳האופציה של הדוקטור׳. בשנת 2023 פורסם ספרו "מוצב המזח: סיפור על כניעה וגבורה" (הוצאת עם עובד). באותה השנה יצא הסרט (שעובד אחר כך לסדרת טלוויזיה) המזח בו מגלם מיכאל אלוני את דמותו של ורבין.

## חיים אישיים
ורבין מתגורר בתל אביב. נשוי לבתיה ברק, שחקנית לשעבר, אב לשלושה ילדים: רנה, נעמה ואמנון. אחותו הבכורה, דורית, הייתה נשואה לחבר הכנסת והשר יוסי שריד.

## קישורים חיצוניים

* האופציה של הדוקטור, הבלוג של נחום ורבין
* ד״ר נחום ורבין ושאר גיבורי מוצב המזח חוזרים למקום שבו הכל קרה
* נחום ורבין, מוצב המזח: סיפור של כניעה וגבורה

קטגוריה:כירורגים ישראלים
קטגוריה:רופאים צבאיים ישראלים
קטגוריה:שבויי צה"ל במלחמת יום הכיפורים
קטגוריה:סגל אוניברסיטת תל אביב: רפואה
נחום
קטגוריה:סגל המרכז הרפואי תל אביב ע"ש סוראסקי
קטגוריה:בוגרי ספיינצה – אוניברסיטת רומא
קטגוריה:ישראלים שנולדו ב-1944
מוחסן אראכי

**מוחסן אראכי** (בפרסית: **محسن اراکی**; נולד בשנת 1955) הוא חוקר, איש דת, מרצה ופוליטיקאי איראני. משמש כחבר במועצת המומחים האיראנית ובמועצה האיראנית לאבטחת אינטרס המשטר. הוא חוקר איראני בולט, ואחד מתלמידיו של הפילוסוף מוחמד באקר א-סדר.

## קישורים חיצוניים

קטגוריה:אנשי דת איראנים
קטגוריה:פוליטיקאים איראנים
קטגוריה:איראנים שנולדו ב-1955
הר מסור

**הר מסור** הוא הר השוכן בין דרום הנגב לערבה, סמוך לכביש 90, בשטח שבין הר צין לחצבה. ההר מתנשא לגובה של כ־180 מטרים מעל פני הים, ומהווה חלק מהרי הנגב הדרומיים.

## ההר
מקור שמו של ההר הוא בצורת קווי המתאר שלו, הדומים לשיני מסור, במיוחד כאשר מתבוננים בו מרחוק. ההר הוא פסגת רכס מחמל בגבול הנגב והערבה. תוואי ההר מאופיין בקימוטים גאולוגיים חדים ובשכבות סלע חשופות, בעיקר גיר ודולומיט.

הגישה להר נעשית בדרך כלל באמצעות רכבי שטח, והוא מהווה יעד פופולרי למטיילים ולרוכבי אופניים באזור. מהפסגה נשקף נוף פנורמי לעבר הערבה, הנגב, בקעת צין והרי אדום שמעבר לגבול הירדני.

שמאל|ממוזער|250px|רכס מחמל

## גאולוגיה
הר מסור הוא חלק מהקמרים הגאולוגיים האופייניים לנגב הדרומי, ונוצר כתוצאה מתהליכי קימוט ולחץ טקטוניים. בשטח ההר נחשפות שכבות סלע מתקופות שונות, בעיקר מהיורה והקרטיקון.

האזור סביב הר מסור מאופיין באקלים מדברי קיצוני, עם מיעוט משקעים וצמחייה מדברית דלילה. עם זאת, ניתן למצוא בו מגוון מינים של בעלי חיים מדבריים, בהם שועלים, זוחלים, ועופות דורסים.

## ראו גם
* בקעת צין

## הערות שוליים

קטגוריה:הערבה
מסור
הר גמל (מצפה רמון)

**הר גמל (מצפה רמון)** הוא כינוי לנקודת תצפית הבנויה על גבעה בצורת גמל בקצה הדרומי של המועצה המקומית מצפה רמון על שפת מכתש רמון, מההר ניתן לראות את כל מכתש רמון ואת גבול ישראל–מצרים.

ההר הוא הנקודה הגבוהה ביותר במצפה רמון וממנו ניתן לראות את כל המועצה, לעיתים תכופות בחורף נערם עליו מעט שלג.

אל ההר ניתן להעפיל בעלייה ברגל של מספר דקות משדרות הר גמל, מתחת להר בשנת 2008 הוקם מצפה אסף רוז שגם הוא צופה ממש משפת המכתש לכיוון דרום המכתש.

ממוזער|שמאל|הר גמל, 2021
למרגלות ההר עובר שביל ישראל משם יורד למכתש רמון, כקילומטר מערבית להר נמצא בית ספר שדה הר הנגב ומצפה הכוכבים על שם וייז.

## הערות שוליים

גמל
קטגוריה:מצפה רמון
קטגוריה:הר הנגב
קטגוריה:שביל ישראל
קטגוריה:ישראל: אטרקציות תיירותיות
רוסקי וסטניק

**רוּסקי וסטניק** (ברוסית: **Русский вестник**; בתרגום חופשי: "**המבשר הרוסי**") היה כתב עת שפורסם ברוסיה בשלוש תקופות שונות בין המאה ה־19 לתחילת המאה ה־20. כתב העת שימש במה לספרות, עיתונאות ורעיונות פוליטיים והיה בין כתבי העת הבולטים של תקופתו.

## התקופות המוקדמות
הגל הראשון של כתב העת פורסם במוסקבה בין השנים 1808 ל־1820, וכן בשנת 1824. הוא נערך בידי הסופר סרגיי גלינקה, פעל בתמיכת השר הרוזן פיודור רוסטופצ'ין, והתאפיין בגישה פטריוטית ותומכת מונרכיה.

בין השנים 1841 ל־1844 פורסם הגל השני של רוסקי וסטניק בסנקט פטרבורג. הוא נערך בידי העיתונאי ניקולאי גרץ' בשיתוף עם הסופר וההיסטוריון ניקולאי פולבוי. בכתיבתו השתתפו אנשי רוח נוספים, בהם ההיסטוריון איוואן סנגיריוב.

## כתב עת ספרותי משפיע
התקופה השלישית והמשמעותית ביותר החלה ב־1856, כאשר כתב העת הפך לבמה מרכזית לספרות ולדיון רעיוני. העורך הראשי היה מיכאיל קטקוב, לצדו פעלו אנשי רוח כגון פרופ' פיוטר קודריאבצב מאוניברסיטת מוסקבה. כתב העת פורסם תחילה במוסקבה, ולאחר שנרכש ב־1887 בידי הרוזן פרידריך פון ברג, עבר לסנקט פטרבורג.

למרות מעמדו הבכיר, סבל כתב העת מקשיים כלכליים, ונסגר לבסוף בשנת 1906.

## מורשת
רוסקי וסטניק שימש השראה ליצירתם של עיתונאים ואנשי ספר ברחבי העולם. בין היתר, הוא השפיע על הקמתו של כתב העת הערבי אל-נפאיס אל-עסריה, שפורסם בירושלים בין 1908 ל־1923.

## הערות שוליים

קטגוריה:מגזינים שהוקמו בשנת 1991
קטגוריה:רוסיה: עיתונים ברוסית